SKRIFTLIG FORESPOERGSEL E-2281/97 af Johanna Boogerd-Quaak (ELDR) og Jan Mulder (ELDR) til Kommissionen (2. juli 1997)

Om: Den klassiske svinepest i Nederlandene og andre steder i Europa

Den nuvaerende bekaempelsesmetode med at slagte dyr, der er smittet med svinepest, har aabenbart endnu ikke givet de oenskede resultater i Nederlandene og andre lande. Samtidig vokser modstanden i samfundet mod denne metode. Derfor boer der om muligt overvejes andre bekaempelsesmetoder.

1. Er Kommissionen paa baggrund af ovenstaaende villig til at tillade et forsoeg med en vaccine eller med den nyudviklede markeringsvaccine mod svinepest i bestemte omraader i Nederlandene?

2. Hvor mange svin skal dette forsoeg efter Kommissionens opfattelse mindst omfatte i Nederlandene?

3. Anser Kommissionen det for noedvendigt, at koedet fra vaccinerede svin ikke under nogen som helst form anvendes til konsum, og at koedet saaledes destrueres?

4. Anser Kommissionen den nuvaerende destruktionskapacitet i Nederlandene for tilstraekkelig, hvis man skulle beslutte at destruere dette koed fra vaccinerede svin?

5. Hvis Kommissionen aabner mulighed for et forsoeg med vaccination mod svinepest i Nederlandene, har dette saa foelger for eksporten af svinekoed fra omraader, der ligger uden for forsoegsomraadet, og hvor der ikke findes svinepest?

6. Er Kommissionen paa baggrund af det foregaaende spoergsmaal overbevist om, at Den Europaeiske Union ikke importerer koed fra lande eller regioner uden for EU, hvor vaccination mod svinepest eller andre smitsomme sygdomme er tilladt (navnlig koed fra lande i Central- og OEsteuropa)?

Svar afgivet paa Kommissionens vegne af Franz Fischler (15. september 1997)

De foranstaltninger der er truffet til bekaempelse og udryddelse af klassisk svinepest, er fastsat i Raadets direktiv 80/217/EOEF ((EFT L 47 af 21.2.1980. )). Foranstaltningerne omfatter totalsanering (bedriften staar tom i en periode) af inficerede bedrifter og kontaktbedrifter, og restriktioner med hensyn til flytning af svin og svinekoed for at undgaa spredning af virus. Ivaerksaettelsen af disse foranstaltninger har stort set vaeret en succes, eftersom stoerstedelen af medlemsstaterne i flere aar har undgaaet sygdommen. Det er klart, at et heldigt udfald i hoej grad afhaenger af, at de lokale og nationale myndigheder hurtigt og effektivt ivaerksaetter bekaempelses- og udryddelsesforanstaltninger, og at svineproducenterne traeffer forholdsregler for at undgaa, at deres svinebesaetning smittes af sygdommen. De seneste aars problemer med bekaempelse af klassiske svinepest hos tamsvin er til stor bekymring for Kommissionen. Det er indlysende, at de problemer, man konfronteres med, i vid udstraekning skyldes en hoej svinebelaegning i visse omraader inden for EF.

1. og 2. Raadets direktiv 80/217/EOEF, artikel 14, fastsaetter betingelserne for brug af vacciner mod klassisk svinepest, men indeholder ingen bestemmelser om laboratorie- eller feltforsoeg. Af artikel 14, stk. 1, litra b), som aendret ved Raadets direktiv 91/685/EOEF af 11. december 1991 ((EFT L 377 af 31.12.1991. )), fremgaar dog: »at haandtering af klassisk svinepestvirus med henblik paa forskning, diagnosticering og/eller vaccinefremstilling kun sker paa godkendte virksomheder og laboratorier«. Dette betyder, at en medlemsstat kan udfoere de noedvendige forsoeg med en ny dyrevaccine (felt- eller laboratorieforsoeg), saa laenge dette sker i godkendte virksomheder i forbindelse med fremstilling af en vaccine. Det er ikke usaedvanligt, at et feltforsoeg omfatter 500 dyr. Kommissionen har ikke hjemmel til at give tilladelse til forsoeg med nye vacciner.

3. og 4. Koed, der stammer fra vaccinerede dyr, kan bruges til konsum. Ved anvendelse af koed fra vaccinerede svin foelges procedurerne i artikel 14, stk. 3, i Raadets direktiv 80/217/EOEF.

5. Kommissionen kan ikke tillade forsoeg med vacciner. Medlemsstaterne kan forelaegge Kommissionen en noedvaccinationsplan, som kan vedtages paa de betingelser, der er fastsat i artikel 14, stk. 2, i Raadets direktiv 80/217/EOEF.

6. I henhold til artikel 14, stk. 2, i Raadets direktiv 72/462/EOEF ((EFT L 302 af 31.12.1972. )) tillader medlemsstaterne kun import af fersk svinekoed fra tredjelande, hvis dette kommer fra et land, der i mindst 12 maaneder forud for importen har vaeret fri for klassisk svinepest, og hvor der ikke er blevet vaccineret svin i samme periode. Efter Kommissionens oplysninger finder der ikke ureglementeret import sted. Hvis Kommissionen skulle faa oplysninger om en saadan, vil der straks blive ivaerksat en undersoegelse.